section_heading: (2016. - danas) Diskografska samostalnost: 383records, Tijelo i ILICA
paragraph_text: 18. rođendan bend je proslavio u Domu sportova 5.3.2016. godine. Na događaju prozvanom Dan E u Maloj dvorani okupilo se 4500 ljudi. Za svjetlo i scenografiju je bio zadužen Sven Grbec Maci, a kao predgrupa su nastupili Sassja (s kojom je Remi prethodno izbacila pjesmu Etikete) te beogradski reper Marčelo. Bila je riječ o simboličnom nastupu, s obzirom da je Elemental s Marčelom surađivao još od 2003. i pjesme Bekstvo, koja se smatra prvom suradnjom hrvatskih i srpskih hip hop izvođača. 10.10.2015. Marčelo i Elemental zajedno su nastupili i u beogradskoj Hali Sportova.